การ์ดไฟท์!! แวนการ์ด

การ์ดไฟท์!!! แวนการ์ด (ญี่ปุ่น: カードファイト!! ヴァンガード - Kādofaito!! Vangādo ทับศัพท์จาก CARDFIGHT!! Vanguard) เป็นเทรดดิ้งการ์ดเกมที่ผลิตโดยบุชิโรด

ประวัติ

การ์ดไฟท์!! แวนการ์ด เป็นการ์ดเกมที่ร่วมมือกันระหว่างบุชิโรดและนักเขียนการ์ตูนแนวการ์ดเกมชื่อดัง อากิระ อิโตะ และ ซาโตชิ นาคามุระ โดยมีแนวคิดสร้างจินตนาการตัวละครจากการ์ดเกม และได้ประสบความสำเร็จในประเทศญี่ปุ่น และขยายการผลิตและจำหน่ายในต่างประเทศ และมีการจัดงานแข่งอย่างเป็นทางการทั่วโลก และมีสื่อภาพยนตร์อนิเมะ, มังงะและเกม

กฎการเล่น

ผู้เล่นแข่งได้ 2 คนโดยเล่นเพียง 1 ต่อ 1 และในกองการ์ดต้องมีการ์ดจำนวน 50 ใบ ประกอบด้วยนอมอลยูนิท 34 ใบ และทริกเกอร์ยูนิท 16 ใบ และยังสามารถใส่การ์ดจียูนิทได้อีก 16 ใบ
ในการแข่งผู้เล่นทั้งสองต้องเลือกจากการ์ดเกรด 0 ซึ่งเป็นเกรดเริ่มต้นจากนั้น สับกองการ์ดแล้วหยิบการ์ด 5 ใบ หากการ์ดใบไหนยังไม่พร้อมใช้สามารถเปลี่ยนการ์ดในมือได้และสับกองการ์ดอีกครั้งตามด้วยจำนวนการ์ดที่ได้เลือกเปลี่ยน แต่สามารถทำได้เพียง 1 ครั้งเท่านั้น จากนั้นผู้เล่นทั้งสองเปิดการ์ดแวนการ์ดเซอร์เคิล ซึ่งหากผู้เล่นคนใดคนนึงเริ่มเล่นก่อนก็สามารถหยิบการ์ดได้และไรด์ยูนิตแวนการ์ดได้ หากมีการ์ดที่มีเกรด 1 ก่อนและสามารถไรด์บนเรียการ์ดตามจำนวนเกรดที่ไรด์ลงไป ในเทิร์นแรกผู้เล่นยังไม่สามารถใช้โจมตีได้แต่ในเทิร์นที่ 2 เป็นต้นไปจะสามารถโจมตีได้ และหากผู้เล่นไม่ป้องกันจะโดนดาเมจ ให้นำการ์ดลงดาเมจโซนไป 1 ใบ หากผู้เล่นฝ่ายใด มีการ์ดในดาเมจโซนถึง 6 ใบ ผู้เล่นคนนั้นจะแพ้ทันที
ในการเรียกยูนิตนั้นจะมีแบบต่างๆได้แก่ ไรด์ ใช้ในการอัพเกรดในแวนการ์ดเซอร์เคิล และ คอล ใช้ในการเรียกเรียร์การ์ดลงมาในสนาม ทั้งแถวหน้าและแถวหลัง

กองการ์ด(Deck)

คือ จำนวนการ์ดทั้งหมดที่เราได้จัดเตรียมเอาไว้ สามรถปรับแต่งได้โดยอิสระ แต่ห้ามฝ่าฝืนกฎดังนี้
1.เด็คต้องมีการ์ด 50 ใบพอดี ห้ามขาด ห้ามเกิน
2.ต้องมีทริกเกอร์ 16 ใบพอดี ห้ามขาด ห้ามเกิน
3.ฮีลทริกเกิอร์ และ พิทักษ์ ไม่สามรถใส่เกิน 4 ใบได้
จำนวนการ์ดที่ควรใส่โดยเฉลี่ย เกรด 3 8ใบ เกรด 2 10 ใบ เกรด 1 15 ใบ เกรด 0 17 ใบ(รวมทริกเกอร์และตัวเริ่ม)

โซน(Zone)

เป็นส่วนเสริมของกระดานเพื่อให้การเล่นสมบูรณ์
1.เด็คโซน คือ โซนที่เราใช้เพื่อจัดวางกองการ์ด ทั่วไปจะอยู่ทางขวา แล้วแต่ความถนัดในการวาง
2.ดรอบโซน คือ โซนที่ใช้ทิ้งการ์ดที่ถูกใช้งานเรียบร้อยแล้วหรือโดยผลของสกิล
3.ดาเมจโซน คือ โซนที่คอยแสดงดาเมจที่แวนการ์ดได้รับ หากมีครบ 6 ดาเมจ จะแพ้ทันที
4.ไบน์โซน คือ โซนนอกสนามที่ใช้วางการ์ดที่เกิดจากผลของสกิล(ส่วนใหญ่)โดยทั่วไปจะอยู่ข้างเด็คโซน หรือ ดรอบโซน
5.Gโซน คือ โซนที่ใช้วาง Gยูนิท หรือ Gการ์เดี้ยน ทั่วไปจะอยู่ทางซ้ายบนของสนาม

ทริกเกอร์

คือความสามรถพิเศษที่อยู่ในทริกเกอร์ยูนิท โดยจะแสดงผลเมื่อทำการไดร์ฟเช็คหรือดาเมจเช็ค มี 4 ประเภท
1.ดอร์วทริกเกอร์ คือ ทริกเกอร์มี่เราสามารถให้พลังกับยูนิท +5000 และ จั่วการ์ด 1 ใบ
2.คริติคอลทริกเกอร์ คือ ทริกเกอร์ที่เราสามารถให้พลังกับยูนิท +5000 และ ให้คริติคอลกับยูนิท+1
3.สแตนท์ทริกเกอร์ คือ ทริกเกอร์ที่เราสามารถให้พลังกับยูนิท +5000 และ เลือกแสตนท์ยูนิทได้ 1 ใบ
4.ฮีลทริกเกอร์ คือ ทริกเกอร์ที่เราสามารถให้พลังกับยูนิท + 5000 และถ้าในดาเมจโซนเรามีการ์ดมากกว่าหรือเท่ากับคู่แข่ง สามารถฮีลการ์ดจากดาเมจโซนไปยังดรอบโซนได้ 1 ใบ

สื่อต่างๆ

การ์ดไฟท์!! แวนการ์ด ได้ถูกทำในรูปแบบสื่อต่างๆ เพื่อขยายการตลาดสินค้าให้กับผู้ชม โดยถูกทำสื่อรูปแบบต่างๆ ทั้งอนิเมะ, มังงะ, เกม, ละครโทรทัศน์, ภาพยนตร์ และอื่นๆ

อนิเมะ

การ์ดไฟท์!! แวนการ์ด ได้ถูกทำเป็นอนิเมะทางโทรทัศน์เมื่อวันที่ 8 มกราคม ค.ศ. 2011 ออกอากาศทางสถานีโทรทัศน์ทีวีโตเกียว และได้ทำซีรีส์ใหม่ในชื่อ การ์ดไฟท์!! แวนการ์ด G เมื่อวันที่ 26 ตุลาคม ค.ศ. 2014

ละครโทรทัศน์

การ์ดไฟท์!! แวนการ์ด ได้ถูกนำทำรูปแบบละครโทรทัศน์ตอนเดียวจบในชื่อ STAND UP! แวนการ์ด ออกอากาศเมื่อวันที่ 3 พฤษภาคม ค.ศ. 2013

การ์ดเกม การ์ดไฟท์!! แวนการ์ด ประเทศไทย

ปัจจุบันการ์ดเกมการ์ดไฟท์!! แวนการ์ดในประเทศไทย ได้มีลิขสิทธิ์แปลเป็นภาษาไทยอย่างเป็นทางการในปี พ.ศ. 2556 จัดจำหน่ายโดยบริษัท คิดซ์ แอนด์ คิทซ์ จำกัด